钦定古今图书集成/明伦汇编/氏族典/第134卷 > 《廖用贤尚友录》 > 秦聚奎
## 钦定古今图书集成/明伦汇编/氏族典/第134卷 > 《廖用贤尚友录》 > 秦聚奎

按《汉阳府志》：“聚奎，字仲默，一字因应。先世自南昌徙
居汉口。生而岐嶷端重，读书里塾，有黄冠入摩其顶
曰：‘科第人也。少膺羸疾且殆，每夕就枕，觉有物匿于
榻，鸡鸣始去。病已即不复来，以此益自负。万历辛丑，
成进士，授绩溪知县。以荐调繁吴江令，移盩厔。久之，
陞刑部主事，闲住且十年。光宗即位，尚书周嘉谟特’”
荐，起光禄寺丞，丁内艰。天启癸亥，服阕入朝，为言官
所攻，移病去。乙丑，又起顺天府丞，逾年升府尹。触忠
贤怒，夺职以归。愍帝初，以科臣荐，征拜太常、光禄、太
仆诸卿，皆不起，得旨致仕。卒年七十有五。所著有《勿
忘集》与《还斋稿》《闻见录》《日记》等篇，藏于家。